A4-0352/98

Πρόταση οδηγίας του Συμβουλίου που αφορά την τροποποίηση της οδηγίας 82/714/ΕΟΚ περί θεσπίσεως τεχνικών προδιαγραφών για τα πλοία εσωτερικής ναυσιπλοΐας (COM(97)0644 - C4-0066/98 - 97/0335(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Πρώτη αιτιολογική σκέψη

>Αρχικό κείμενο>

ότι η οδηγία 82/714/ΕΟΚ του Συμβουλίου της 4ης Οκτωβρίου 1982 περί θεσπίσεως τεχνικών προδιαγραφών για τα πλοία εσωτερικής ναυσιπλοΐας εισάγει εναρμονισμένους όρους για την έκδοση τεχνικών πιστοποιητικών για πλοία εσωτερικής ναυσιπλοΐας σε όλα τα κράτη μέλη[semigr ] ότι προς το συμφέρον της ασφάλειας οι όροι αυτοί πρέπει να προσαρμοσθούν στην τεχνική πρόοδο με συνεκτίμηση επίσης των αλλαγών στο δίκτυο εσωτερικών πλωτών οδών της Κοινότητας,

>Κείμενο μετά την ψηφοφορία στο ΕΚ>

ότι η οδηγία 82/714/ΕΟΚ του Συμβουλίου της 4ης Οκτωβρίου 1982 περί θεσπίσεως τεχνικών προδιαγραφών για τα πλοία εσωτερικής ναυσιπλοΐας εισάγει εναρμονισμένους όρους για την έκδοση τεχνικών πιστοποιητικών για πλοία εσωτερικής ναυσιπλοΐας σε όλα τα κράτη μέλη[semigr ]

ότι στην Ευρώπη εξακολουθούν, ωστόσο, να ισχύουν διαφορετικές τεχνικές προδιαγραφές για τα πλοία εσωτερικής ναυσιπλοΐας[semigr ] ότι η ύπαρξη διαφορετικών διεθνών και εθνικών κανόνων έχει μέχρι σήμερα δυσχεράνει τις προσπάθειες για την επίτευξη αμοιβαίας αναγνώρισης εθνικών πιστοποιητικών για πλοία εσωτερικής ναυσιπλοΐας χωρίς πρόσθετες επιθεωρήσεις αλλοδαπών πλοίων[semigr ] ότι επιπλέον οι προδιαγραφές που περιλαμβάνονται στην οδηγία 82/714/ΕΟΚ δεν ανταποκρίνονται πλέον στο σημερινό επίπεδο της τεχνικής προόδου,

(Τροπολογία 2)

Δεύτερη αιτιολογική σκέψη

>Αρχικό κείμενο>

ότι οι όροι και οι τεχνικές προδιαγραφές για την έκδοση πιστοποιητικών εσωτερικής ναυσιπλοΐας δυνάμει του άρθρου 22 της αναθεωρημένης σύμβασης για την ναυσιπλοΐα στο Ρήνο αναθεωρήθηκαν από την 1η Ιανουαρίου 1995[semigr ] ότι για λόγους ανταγωνισμού και ασφάλειας πρέπει να προσαρμοσθεί το πεδίο και το περιεχόμενο των εν λόγω τεχνικών προδιαγραφών για το σύνολο του κοινοτικού δικτύου,

>Κείμενο μετά την ψηφοφορία στο ΕΚ>

ότι οι τεχνικές προδιαγραφές που περιλαμβάνονται στα παραρτήματα της οδηγίας 82/714/ΕΟΚ υιοθετούν ουσιαστικά τις ισχύουσες για τον Ρήνο διατάξεις βάσει της αναθεωρημένης σύμβασης για την ναυσιπλοΐα στον Ρήνο, όπως αυτή έχει εγκριθεί από την Κεντρική Επιτροπή για την ναυσιπλοΐα στον Ρήνο (CCNR) το 1982[semigr ] ότι οι όροι και οι τεχνικές προδιαγραφές για την έκδοση πιστοποιητικών εσωτερικής ναυσιπλοΐας δυνάμει του άρθρου 22 της αναθεωρημένης σύμβασης για την ναυσιπλοΐα στο Ρήνο αναθεωρήθηκαν και ισχύουν από την 1η Ιανουαρίου 1995 και, όπως έχει αναγνωρισθεί, ανταποκρίνονται στο σημερινό επίπεδο της τεχνικής προόδου[semigr ] ότι για λόγους ανταγωνισμού και ασφάλειας, καθώς και για την επίτευξη εναρμόνισης σε ευρωπαϊκή κλίμακα, πρέπει να προσαρμοσθεί το πεδίο και το περιεχόμενο των εν λόγω τεχνικών προδιαγραφών για το σύνολο του κοινοτικού δικτύου λαμβάνοντας επίσης υπόψη τις αλλαγές στο δίκτυο εσωτερικών πλωτών οδών της Κοινότητας,

(Τροπολογία 3)

Αιτιολογική σκέψη 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο τότε ψήφισμά του της 24ης Οκτωβρίου 1979 σχετικά με την πρόταση οδηγίας 82/714/ΕΟΚ(1), είχε εκφράσει την λύπη του διότι η εναρμόνιση των τεχνικών ελάχιστων προδιαγραφών δεν περιελάμβανε τα επιβατηγά πλοία[semigr ] ότι, για λόγους ασφάλειας των μεταφορών επιβατών, το πεδίο εφαρμογής της οδηγίας πρέπει να προσαρμοσθεί στο πεδίο εφαρμογής των κανόνων του Ρήνου και να καλυφθεί με τον τρόπο αυτό το υπάρχον κενό,

_________________

(1) EE C 289 της 19.11.1979, σελ. 25.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 10

Άρθρο 19, παράγραφος 3α (νέα) (οδηγία 82/714/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

3α. Η Επιτροπή ενημερώνει τακτικά το Ευρωπαϊκό Κοινοβούλιο σχετικά με σημαντικές τροποποιήσεις στα παραρτήματα της οδηγίας.

(Τροπολογία 5)

ΑΡΘΡΟ 2, ΠΑΡΑΓΡΑΦΟΣ 1

>Αρχικό κείμενο>

1. Τα κράτη μέλη θέτουν σε ισχύ, το αργότερο μέχρι την 1η Ιουλίου 1998, τις αναγκαίες νομοθετικές, κανονιστικές, και διοικητικές διατάξεις προκειμένου να συμμορφωθούν με την παρούσα οδηγία. Εφαρμόζουν τις εν λόγω νομοθετικές, κανονιστικές και διοικητικές διατάξεις από την 1η Ιουλίου 1998.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ, το αργότερο

ένα έτος μετά από τη δημοσίευση στην επίσημη εφημερίδα των Ευρωπαϊκών Κοινοτήτων τις αναγκαίες νομοθετικές, κανονιστικές, και διοικητικές διατάξεις προκειμένου να συμμορφωθούν με την παρούσα οδηγία. Εφαρμόζουν τις εν λόγω νομοθετικές, κανονιστικές και διοικητικές διατάξεις ένα έτος μετά από τη δημοσίευση στην Επίσημη Εφημερίδα των Ευρωπαϊκών Κοινοτήτων.

(Τροπολογία 6)

ΠΑΡΑΡΤΗΜΑ

Παράρτημα ΙΙ, μέρος Ι, κεφάλαιο Ι, άρθρο 1.01, σημείο 19α (νέο) (οδηγία 82/714/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

"19α. «ιστιοφόρο επιβατηγό πλοίο»: επιβατηγό πλοίο το οποίο έχει κατασκευασθεί και εξοπλισθεί έτσι ώστε να κινείται κυρίως με ιστία».

(Τροπολογία 7)

ΠΑΡΑΡΤΗΜΑ

Παράρτημα ΙΙ, μέρος ΙΙ, κεφάλαιο 15, άρθρο 15.01α (οδηγία 82/714/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 15.01α

Ιστιοφόρα επιβατηγά πλοία

Οι ειδικές διατάξεις για τα επιβατηγά πλοία δεν εφαρμόζονται στα ιστιοφόρα επιβατηγά πλοία. Για τα εν λόγω πλοία θα καθορισθούν ειδικά προσαρμοσμένες διατάξεις, σύμφωνα με τις διαδικασίες της επιτροπής, οι οποίες θα περιληφθούν στο παρόν παράρτημα.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την τροποποίηση της οδηγίας 82/714/ΕΟΚ περί θεσπίσεως τεχνικών προδιαγραφών για τα πλοία εσωτερικής ναυσιπλοΐας (COM(97)0644 - C4-0066/98 - 97/0335(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0644 - 97/0335(SYN)) ((ΕΕ C 105 της 6.4.1998, σελ. 1.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189Γ και το άρθρο 75, παράγραφος 1 της Συνθήκης ΕΚ (C4-0066/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Μεταφορών και Τουρισμού και την γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4-0352/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.